Jacob Elordi

Jacob Elordi (s. 26. kesäkuuta 1997 Brisbane, Queensland) on australialainen näyttelijä. Hän tuli tunnetuksi Netflixin The Kissing Booth -trilogiassa (2018–2021) ja HBO:n teinidraamasarjassa Euphoria (2019–). Hän on näytellyt myös Elvis Presleytä elokuvassa Priscilla ja Frankensteinin hirviötä tieteiselokuvassa Frankenstein, joka toi hänelle muun muassa Oscar-ehdokkuuden.

 Elämä ja ura 
Jacob Elordi syntyi Brisbanessa 1997. Hänen vanhempansa ovat Baskimaalta 8-vuotiaana Australiaan muuttanut John ja australialainne Melissa. John työskenteli maalarina, ja Jacobin äiti on kotiäiti. Jacobilla on kolme isosiskoa.

Elordi innostui näyttelemistä 12-vuotiaana, jolloin hän näytteli Seussical-koulutuotannossa. Hänen ensimmäinen elokuvaroolinsa vuonna 2018 olivat australialaisessa komediassa Swinging Safari ja romanttisessa teinikomediassa The Kissing Booth. Elordi näytteli jälkimmäisessä pahaa poikaa Noah Flynnä, ja rooli teki hänestä käytännössä tunnetun yhdessä yössä.

Elordi muutti 2017 The Kissing Boothin valmistumisen jälkeen Los Angelesiin. Hänellä oli vaikeuksia saada uusia rooleja eli välillä autossaan ja välillä ystävien sohvalla. Hän oli jo palaamassa Australiaan, kun hänet valittiin HBO:n televisiosarjaan Euphoria, jonka ensimmäinen kausi esitettiin vuonna 2019. Elordi näyttelee sarjassa antisankari Nate Jacobsia, ja hänestä tuli roolin myötä teinien ihastuksen kohde. Elordi itse totesi monessa haastattelussa olevansa huolestunut siitä, miten esineellistäminen vaikuttaa häneen haaveeseensa olla vakavastiotettava näyttelijä.

Elordi sai Euphorian ansiosta useita elokuvarooleja, ja vuonna 2020 hän näytteli komedioissa 2 Hearts ja The Very Excellent Mr. Dundee. Hän näytteli 2022 trillerissä Syvissä veissä. Samaan aikaan Euphorian toisesta tuotantokaudesta tuli HBO:n katsotuimpia ja hänellä oli myös rooli hittikomedian jatko-osissa The Kissing Booth 2 (2020) ja The Kissing Booth 3 (2021).

Vuonna 2023 Elordi esiintyi Sofia Coppolan elämäkertaelokuvassa Priscilla, jossa hän näytteli Elvis Presleytä, sekä Emerald Fennellin jännityselokuvassa Saltburn, josta hän sai parhaan miessivuosan Bafta-ehdokkuuden.

Elordi näytteli 2024 Paul Schraderin draamassa Oh, Canada ja seuraavana vuonna australialaista sotavankia elokuvassa The Narrow Road to the Deep North. Vuonna 2025 hän esiintyi hirviön roolissa Guillermo del Toron tieteiselokuvassa Frankenstein, joka toi hänelle muun muassa parhaan miessivuosan Golden Globe- ja Oscar-ehdokkuudet.

Elordi on saanut myös huomiota 197 senttimetrin pituudestaan.

 Filmografia 
Elokuvat Vuosi Nimi Rooli Muuta 2017  Pirates of the Caribbean: Salazar’s Revenge punatakki kreditoimaton extra 2018 The Kissing Booth Noah FlynnSwinging SafariRooster 2019 The Mortuary Collection Jake 2020 The Kissing Booth 2 Noah Flynn 2 Hearts Chris The Very Excellent Mr. Dundee Chase Hogan 2021 The Kissing Booth 3 Noah Flynn 2022Syvissä veissä (Deep Water) Charlie De Lisle 2023He Went That WayBobby Fallsmyös vastaavana tuottajanaPriscillaElvis PresleySaltburnFelix Catton 2024Oh, CanadaLeonard ”Leo” Fife nuorena On Swift Horses Julius Walker myös vastaavana tuottajana 2025 Frankenstein hirviö 2026 Humiseva harju (Wuthering Heights) Heathcliff The Dog Stars Hig jälkituotannossa
Televisiosarjat Vuosi Nimi Rooli Muuta 2019–Euphoria Nate Jacobs päärooli 2025The Narrow Road to the Deep NorthDorrigo Evans minisarja; päärooli

 Viitteet 

 Aiheesta muualla 



Luokka:Australialaiset näyttelijät
Luokka:Vuonna 1997 syntyneet
Luokka:Elävät henkilöt